cyanic-selkie/wikianc huggingface dataset:
Camstrastate 2 (Wurdum)
De state is grif ûntstien nei 1461. Yn 1461 sneuvelet Rienck Camstra, dy't eigener is fan de Camstrastins. Omdat hy meardere soannen hat, erft de âldste soan de stins, wylst in oare soan, Feijcke, yn 1506 op Camstrastate II wennet. Nei alle gedachten hat hy de state bouwe litten. Feijcke is krektas syn heit grytman en in Skieringer, in fechtjas lykas syn pakesizzer, de wettergeus Foppe. Feijcke, is troud mei Syts Foppes Sjaarda. Hy stjert yn 1517.
Homme Camstra, in soan fan Feijcke erft de state, wylst in oare broer, mooglik troch it sûnder bern stjerren fan harren omke, yn besit komt fan de Earste Camstrastate. Homme wennet tusken 1530 en 1550 op Camstrastate. Homme is de heit fan de wettergeus Foppe Camstra, dy't hjir grif yn 1530 berne is en om 1570 stjert. As ûnderskrift sstiet by it ôfbyld: "'t slot Kamstra te Wirdum behoort tot den hooghgeboren heere Kamstra 1723". Letter kaam it yn besit van de famylje Fan Sytzama. Dit slot fan Camstra is no bekend ûnder de namme Personia. De state Camstra is no ferdwûn, mar de grêften en singels lizze no noch om de pleats.
Johan Zuidema
Fuotbalkarriêre
Zuidema begûn mei fuotbaljen by de amateurs fan Fuotbalferiening De Westerein. Yn juny 1969 gie hy nei Cambuur Ljouwert ta, wêr't hy oant it seizoen 1972/1973 fuotbaljen bleaun. Yn dat jier wienen de prestaasjes fan Zuidema, dy't dat jier 25 doelpunten makke yn de kompetysje, ek by profklups út de Earste difyzje opfallen. Sa hienen MVV en FK Twinte ynteresse yn de spiler. Uteinlik makke Zuidema de kar foar Twinte, wêr't hy René van der Kerkhof opfolgje moast.
Nei dat seizoen wiksele Zuidema fan klup. Neidat hy in staazje dien hie by Hertha BSC yn Dútslân luts hy nei NEC út Nymwegen, dat doe krekt nei de Earedifyzje promovearre wie. Dêr koe hy syn kwaliteiten net goed sjen litte, yn ien seizoen makke hy mar trije doelpunten. Ek rekke hy yn konflikt mei de NEC-spiler Jan Peters en syn trener Piet de Visser. Yn de simmer fan 1976 gie Zuidema dan ek fuort, AFC Ajax waard syn nije klup. By Ajax kaam hy net yn de oanfal te spyljen, mar waard hy as ferdigener brûkt. Zuidema behelle mei Ajax yn syn earste jier it Lânkampioenskip fan Nederlân. Nei syn twadde jier kaam Zuidema net mear oan fuotbaljen ta, omdat syn knibbel fersliten rekke wie. Yn 1979 waard hy ôfkeurd foar it betelle fuotbal.
Ynterlannen
Zuidema hat trije kear in útnûging krigen foar it Nederlânske alvetal, hy hat twa ynterlannen spile. De earste wie op 30 april 1975, tsjin Belgje. De twadde wedstriid hat hy spile op 17 maaie 1975, tsjin West-Dútslân.
Nei it fuotbal
Neidat Zuidema stoppe wie as betelle fuotballer waard hy trener fan de jeugd by Cambuur en hat hy de skouting fan dy klup fersoarge.
Tsjintwurdich is hy bankdirekteur fan it filiaal fan de Friesland Bank yn Bûtenpost.
Cindy Klassen
Cindy Klassen (Winnipeg, 12 augustus 1979) is in earder Kanadeesk reedrydster. Se waard yn 2006 Olympysk kampioen op de 1500 meter en waard twa kear wrâldkampioen allround.
Klassen komt út in fermidden fan Ruslânminnisten, Dútsktalige minnisten dy't har yn de achttjinde iuw yn it Keizerryk Ruslân nei wenjen setten en nei de fêstiging fan de Sovjet-Uny oan it begjin fan de tweintichtse iuw nei Noard-Amearika flechten. Hja wie in goede iishockeyspylster, yn har jonge jierren spile se foar it nasjonale jeugdteam fan Kanada. Doe't bliken die dat se net selektearre waard foar de Olympyske Spullen fan 1998 stapte se oer op it reedriden. Se wie doe al achttjin jier, mar bliek in talint. Klassen die acht kear mei oan it WK allround en trije kear naam sy diel oan de Olympyske Winterspullen (2002, 2006 en 2010).
Klassen har karriêre waard geregeld oerskaad troch maleur, sa rekke se foar it seizoen 2003/2004 swier blessearre nei't se by in fal by in training tsjin in oare reedrydster gliden wie en dy syn redens yn har rjochter ûnderearm snien. Ta gefolch fan dizze falpartij waarden tolve sinen yn har ûnderearm trochsnien. Yn 2008 die Klassen net mei oan it WK Allround yn Berlyn om't har suske belútsen rekke wie by in slim auto ûngelok en yn kritike tastân yn it sikehûs opnaam wie. It seizoen 2008-2009 liet Klassen oan har foarby gean om't se in operaasje oan har knibbels ûndergean hie. Yn 2015 hold Klassen op mei reedriden op heech nivo.
Strjitte fan Jekaterina
De Strjitte fan Jekaterina (Russysk: Екатерины пролив; Jekateriny proliv) is in seestrjitte tusken de troch Ruslân bestjoerde en troch Japan opeaske Koerile-eilannen Koenasjir (yn it suden) en Itoeroep (yn it noarden). It is ien fan de ferbiningen tusken de See fan Ochotsk en de Grutte Oseaan yn it oosten. Fan febrewaris oant maart is der in protte driuwiis dat út it noardlik part fan de See fan Ochotsk komt.
De strjitte is neamd nei it Russyske skip Jekaterina, dat yn 1792 op hannelsmissy nei Japan gie ûnder lieding fan de Finsk-Sweedske ofsier Adam Laksman (1766–1806?).
Stasjon Putten
Stasjon Putten (Pt) is in spoarweistasjon yn de Nederlânske stêd Putten yn de provinsje Gelderlân. En waard iepene yn 1863 oan de Sintraalspoarwei (Utert-Sintraal - Kampen).
Gebou
200px|thumb|left|1e stasjonsgebou stasjon Putten om en de by 1910 It oarspronklike spoarweistasjon fan Putten wie in standertstasjon fan de NCS, in stasjon fan it type tredde Klasse, boud yn de jierren sechtich fan de 19e iuw, en wie ien fan de trije stasjons dy 't ea yn dizze klasse boud wie. It gebou, wie ûntwurpen troch de arsjitekt Nicolaas Johannes Kamperdijk (1815 - 1887). It stasjon waard sûnt de iepening meardere kearen ferboud. Yn 1876 útwreide en yn 1892 waarden de platte dakken fan de beide fleugels ferfongen troch in brutsen dak. It earste stasjongsgebou waard ôfbrutsen yn 1929.
It stasjon waard yn 1929 ferfongen troch in nij gebou, nei ûntwerp fan arsjitekt Schelling. In strak mar asymmetrysk gebou mei in heech middenpart útrinnend yn ien punt, en twa fleugels. Oan de kant fan de strjitte bestiet it gebou út twa parten, wylst oan de perron kant trije ferskillende parten te sjen binne. It gebou krijt in pear tsjinstromten, loketten en in wachtromte. Yn 'e linkerfleugel komt de fracht ôfhanneling. Yn 1972 kriget it stasjon in fuotgongersbrêge tusken beide perrons. It stasjon hat gjin liften, reizgers mei in rolstoel kinne it twadde perron berikke fia de oerwei yn de Stationstraat en de P+R.
St. Paul (Minnesota)
St. Paul of Saint Paul (útspr.: [se:nt pɔ:l], likernôch: "seent pôl"; Frysk: Sint-Paulus) is de haadstêd en de op ien nei grutste stêd (nei Minneapolis) fan 'e noardlike Amerikaanske steat Minnesota. Dêrnjonken is it ek it haadplak fan it omlizzende Ramsey County. St. Paul leit yn it súdeasten fan Minnesota, likernôch 400 km besuden de Kanadeeske grins, oan 'e eastigge fan 'e rivier de Mississippy. Mei it op 'e westigge leine Minneapolis foarmet St. Paul in dûbelstêd, de agglomeraasje Minneapolis-St. Paul, dy't better bekend is ûnder de oantsjutting the Twin Cities ("de Twillingstêden"). Neffens in offisjele skatting út 2012 hat St. Paul goed 290.000 ynwenners, dy't St. Pauliten neamd wurde. De stêdekloft dy't foarme wurdt troch St. Paul, Minneapolis en harren foarstêden en ferstedske omkriten hat in befolking fan rom 3,4 miljoen minsken.
Skiednis
De oanwêzigens fan grêfheuvels yn 'e omkriten fan St. Paul jout oan dat it gebiet likernôch 2.000 jier lyn bewenne waard troch minsken fan 'e Hopewell-kultuer. Fan 'e iere santjinde iuw oant 1837, doe't hja twongen waarden de krite oer te dragen oan it Amerikaanske regear, wie it plak dêr't St. Paul no leit it wengebiet fan 'e Mdewakanton Dakota, in stamme dy't ta it gruttere folkebûn fan 'e Sioux heart. Hja neamden it I-mni-za ska dan ("lytse wite rots"), nei de bleatleine sânstiennene rivierkliffen.
Yn 1803 kaam Minnesota mei it hiele streamgebiet fan 'e Mississippy troch de saneamde Louisiana-oankeap (Louisiana Purchase) by de Feriene Steaten te hearren, en yn 1819 waard deunby Fort Snelling oanlein as in Amerikaanske legerbasis. Nei't de Dakota it gebiet yn 1837 opjaan moatten hiene, setten pelskeaplju, aventuerslju en sindelingen har nei wenjen yn 'e neite fan it fort, foar de feilichheid dy't dat harren bea. De measten fan dizze iere kolonisten wiene Frânsktalige Kanadezen, wêrûnder in pelskeapman en drankstoker dy't fan Pierre Parrant hiet, byneamd "L'Oeil du Cochon" of yn it Ingelsk Pig's Eye ("Barge-each"). De man, dy't de pleatslike autoriteiten in stikel yn 'e foet wie, iepene yn 'e him ûntjaande delsetting in weardshûs dat ek fan L'Oeil du Cochon hiet, en al rillegau stie it plakje dêrnei bekend as Pig's Eye, wat noch wol brûkt wurdt as bynamme foar St. Paul.
W.C. Fields
thumb|220px|W.C. Fields W.C. Fields, pseudonym fan William Claude Dukenfield (Darby, Philadelphia (Pennsylvania), 29 jannewaris 1880 - Pasadena (Kalifornje), 25 desimber 1946) wie in Amerikaansk komyk, jongleur en akteur.
St. Paul (Minnesota)
Skiednis
Yn 1841 arrivearre de preester Lucian Galtier yn Pig's Eye, dy't stjoerd wie ta geastlike soarch fan 'e roomske Frânsktalige Kanadezen. Hy boude in kapel dy't er neamde nei syn favorite hillige, de apostel Paulus, en bewurkmastere dat it hiele stedsje dy namme oannaam. Sadwaande wurdt 1841 yn 'e regel beskôge as it jier dat St. Paul stifte is. Yn 1849, doe't it territoarium Minnesota foarme waard, waard St. Paul oanwiist as haadplak. Yn 1854 krige it de status fan stêd. Doe't de territoriale folksfertsjintwurdiging yn 1857 besleat om 'e haadstêd te ferpleatsen nei St. Peter, waard it iennichste eksimplaar fan 'e papierrene tekst fan 'e oannommen wet stellen troch it territoriaal parlemintslid Joe Rolette, dy't dermei ûnderdoek, sadat de ferpleatsing fan 'e haadstêd gjin trochgong fine koe.
W.C. Fields
Fields rûn mei 11 jier fan hûs wei en krige doe wurk by de vaudeville. Op syn 21e reizge er mei in koartswilige jonglearact troch Noard-Amearika en Jeropa. Yn 1906 makke er syn debút op Broadway yn de musikal-komeedzje The Ham Tree.
Krekt as doetiids faak barde mei vaudeville-artysten wurke Fields ek yn de stomme film, mar bekend is er wurden troch de Broadway-musikal Poppy út 1923. Letter spile er ek yn lûdsfilms.
Fields troude mei in vaudeville-sjongster, Harriet 'Hattie' Hughes, op 2 april 1900. Harren soan William Claude Fields jr., waard berne op 28 july 1904. Fields hie de namme dat er bern net lije mocht, mar hy wie letter al tige wiis mei syn bernsbern. Hy krige ek noch in soan by syn freondinne Bessie Poole yn 1917, William Rexford Fields Morris.
St. Paul (Minnesota)
St. Paul hjoed de dei
Hoewol't Minneapolis nasjonaal en ek ynternasjonaal folle bekender is, binne yn St. Paul njonken it steatsregear ek wichtige organisaasjes en ynstituten fêstige, lykas it Xcel Energy Center (in grut sport- en evenemintesintrum), de iishockeyploech de Minnesota Wild en it Wittenskiplik Museum fan Minnesota. De stêd is fierders ek in wichtich sakesintrum foar it Amerikaanske Midwesten. Tegearre mei Minneapolis stiet St. Paul bekend om syn hege alfabetisearringspersintaazje.
Demografy
Neffens in skatting fan it Amerikaanske Folkstellingsburo (op basis fan gegevens fan 'e folkstelling fan 2010) hie St. Paul yn 2012 krapoan 291.000 ynwenners. Dat is in weromgong fan goed 20.000 minsken sûnt 1960, doe't de stêd noch in befolking fan mear as 313.000 minsken hie. Neffens gegevens fan 'e folkstelling fan 2010 wie doe fan 'e befolking fan St. Paul 9,0% âlder as 65 jier en 25,1% jonger as 18 jier. Fierders bestie 46,2% fan 'e húshâldings út ien persoan.
Wat de etnyske opbou fan 'e befolking oangiet, dy wie yn 2010 sa: 55,9% blanken; 15,7% swarten; 15,0% Aziaten; 9,6% Latino's; 1,1% Yndianen; 2,7% oaren of fan mingd etnysk komôf. Foar de blanke ynwenners binne de grutste oarsprongsgroepen de Dútsers (26,4% fan 'e totale stedsbefolking), Ieren (13,8%), Noaren (8,4%), Sweden (7,0%) en Ingelsen (6,2%). Der wennet ek in opfallend grutte mienskip fan resinte Afrikaanske ymmigranten yn St. Paul, wêrûnder in grutte groep Somaliërs.
W.C. Fields
W.C. Fields stoar oan in maachblieding op de ienichste frije dei dy't er hie yn 't jier, op Earste Krystdei, in dei dêr't er it grau oan hie. Syn minnaresse aktrise Charlotte Monti hat in boek skreaun mei anekdoates oer Fields: W.C. Fields and me.
St. Paul (Minnesota)
Demografy
It grutste part fan 'e befolking fan St. Paul bestiet út kristenen, mar der wenje ek oansjenlike joadske en islamityske mienskippen yn 'e stêd. Fierders wurdt St. Paul wol 'Paganistan' neamd fanwegen it grutte oantal wikka-oanhingers en oare Westerske heidens.
W.C. Fields
Sitaten
Fan W.C. Fields binne ferskate bjusterbaarlike útspraken bekend:
St. Paul (Minnesota)
Klimaat
St. Paul hat in lânklimaat, mei hjitte, neare simmers en tige kâlde en snieïge winters. Yn july, de waarmste moanne, is de trochsneed temperatuer oerdeis 28 °C, en yn jannewaris, de kâldste moanne, is dat –5 °C. St. Paul kriget jiers trochinoar 827,8 mm delslach.
Eppie Bleeker
thumbnail|Eppie Bleeker in 1976 Eppie Bleeker (Boalsert, 5 maaie 1949) is in Fryske hurdrider en learaar. Hy wie spesjalisearre op de sprintôfstannen. Bleeker wurke as learaar Dútsk oan it Bornego Kolleezje op De Jouwer. Bleeker hie eartiids de mooglikheid om ek op de olympyske spullen te riden. Hy die dit net omt hy doe tefolle wurk hie as haadûnderwizer oan in legere skoalle yn Balk.
It Heitelân (tydskrift)
It Heitelân wie in Frysk tydskrift dat tusken 1919-1926 ferskynde as wykblêd, tusken 1926-1946 ferskynde it net, dêrnei as moanneblêd oant it yn 1962 opdoekt waard.
Redaksjeleden wienen ûnder oare Pieter Sipma, R. W. Canne, Jacob Winkelman, Jelle Hendriks Brouwer, S.J. van der Molen, Jan Tjittes Piebenga, J. Rienstra, Dr. Jacob Botke en Adam Jaarsma.
De ûnderwerpen leinen op histoarysk, folkloristysk, literêr en algemien kultureel terrein. Oant 1958 útjefte fan Brandenburgh en Ko. te Snits, ûnder tafersjoch fan de Fryske Bibleteek. Sûnt 1958 yn Boalsert útjûn.
Wil Bruin
Johan Wilhelm Fransiscus Bruin ("Wil"), (Amsterdam, 10 july 1917 - Emmen, 4 july 1993), wie in byldzjend keunstner.
Hy makke benammen skilderingen yn in non-figurative styl. hy wie ek ikoanograaf. Hy eksposearre op meardere plakken yn Nederlân en Dútslân.
Wurk fan him waard oankocht troch it Ryk en is yn besit fan it Steedlik Museum yn Amsterdam en it F.M. van Bommel van Dam-Museum yn Fenlo.
You're My Best Friend (liet fan Queen)
You're My Best Friend is in nûmer dat oarspronklik opnaam is troch Queen yn 1975 en útbrocht op it album A Night at the Opera fan Queen út 1975. You're My Best Friend wie it fjirde nûmer op it album en waard op 18 juny 1976 útbrocht as twadde en lêste single fan it album.
Oer it nûmer
"You're My Best Friend wie it twadde nûmer en de earste Queen-single dy't skreaun waard troch John Deacon. Hy komponearre it wylst er piano spyljen learde. It liet is skreaun foar syn frou, Veronica.
Oer de fideoclip
Yn de fideoklip, spilet de band yn in grutte balseal mei mear as tûzen kearzen, wêrûnder in enoarme kroanljochter dy 't oan it plafond hinget. De fideo is opnaam yn april 1976.
Papa Roach
Papa Roach is in Amerikaanske hardrockband oprjochte yn 1993 yn Vacaville. De namme komt fan de styfpake fan Jacoby, Howard William Roatch. Dy waard nammentlik "Papa" neamd en hie as efternamme "Roatch". Roatch die yn 2006 himsels tekoart wêrnei't de band him eare op it album The Paramour Sessions. De band brocht yn 1997 syn debútalbum Old Friends from Young Years út. Papa Roach hat alve studio-albums en ien live-album útbrocht.
Ljouwerter Lyseum
It Ljouwerter Lyseum, foarhinne ek wol Piter Jelles Aldlân of Aldlân neamd, is in iepenbiere middelbere skoalle yn Ljouwerter wyk Aldlân. De skoalle is oansletten by skoallemienskip OSG Piter Jelles en hat sawat 1200 learlingen.
Underwiisfoarmen
Op de skoalle kinne de folgjende ûnderwiisfoarmen folge wurde:
Dielskoallen
De skoalle is opdield yn parten dêr't lieding oan jûn wurdt, alle dielskoallen hawwe harren eigen dielskoallieder. De resonanslearlingen meitsje diel út fan it bestjoer, dy besykje ek de winsken fan de learling yn te bringen.
De dielskoallen binne:
It gebou
It gebou is lein yn Ljouwert en hat in protte mooglikheden. De skoalle bestiet út in sintrale hal mei kantine. Oan de noarlike kant binne der de gymsealen. Súdlik en eastlik binne der lokalen, de ferskate ferdjipings en fleugels binne tawiisd oan in dielskoalle. Twa parten yn skoalle binnen spesifyk bestimd foar bepaalde fakken: 't Lab en It Atelier. Yn 't Lab wurde Bêta fakken jûn. It Atelier wurdt brûkt foar foarmjouwing en oare fakken yn dy rjochting. Fierder hat de skoalle beskikking oer in muzykbunker en in grut sportfjild, dat neist de gymsealen leit. Mei yngong fan it skoaljier 2010-2011 wurdt der op de skoalle útein set mei it Technasium. Yn de earste klasse kriget de learing dan it fak Undersykje en Untwerpe, dat in tarieding is op it Technasium. Yn it twadde jier kin de learling foar it Technasium kieze. .
Aktiviteiten
It Ljouwerter Lyseum hat syn eigen aktiviteiten-crew, de PJA-Crew. Sy organisearje aktiviteiten foar de skoalle, jierliks of ienmalich. Ek fanút de skoalle sels binne der aktiviteiten.
Brân
Yn de nacht fan snein 22 juny 2008 op moandei 23 juny 2008 wie der in brân yn it skoalgebou. De brân ûntstie yn in ôfsletten romte dêr´t konteners yn stiene en sloech dêrnei nei bûten. Der ûntstie fral skea oan de yngong, hal en it dak foar it kontenergebou. De brân is nei alle gedachten oanstutsen. .
Rôze Pompeblêd
Yn 2011 krige de skoalle de priis it Rôze Pompeblêd, de priis is in ûnderskieding foar Fryske homo-emansipaasje. De priis gie nei skoalle omdat inkele learlingen it "Gay Straight Alliance (GSA)" opset hawwe.
Star Wars: The Clone Wars (telefyzjesearje út 2008)
Star Wars: The Clone Wars is in Amerikaanske tekenfilmsearje foar bern dy't rûn fan 2008 oant en mei 2014, mei noch in lêste seizoen yn 2020. De searje makket diel út fan 'e Star Wars-franchise en heart ta de sjenres fan militêre science fiction, fantasy, aksje en aventoer. Star Wars: The Clone Wars waard basearre op 'e Star Wars-prequeltrilogy en folge op 'e lange animaasjefilm Star Wars: The Clone Wars, dy't eins as pilotôflevering foar de searje fungearre. De searje wie in reboot fan 'e eardere tekenfilmsearje Star Wars: Clone Wars út 2003-2005.
De titel betsjut: "Stjerre-oarloggen: De Kloaneoarloggen". De searje folget de aventoeren fan 'e Jedi-ridders Anakin Skywalker, Obi-Wan Kenobi en Ahsoka Tano yn 'e Kloane-oarloggen, in troch de boasaardige Sith-master Darth Sidious beävensearre konflikt dat it hiele Stjerrestelsel yn gaos en geweld weisakje lit. Yn 'e ynterne gronology fan Star Wars moat Star Wars: The Clone Wars pleatst wurde tusken de films Star Wars: Episode II – Attack of the Clones en Star Wars: Episode III – Revenge of the Sith yn. Yn totaal waarden der 133 ôfleverings makke. Star Wars: The Clone Wars wûn fiif Emmys en in Annie Award.
Untstean
Nei de premiêre fan 'e live-actionfilm Star Wars: Episode II – Attack of the Clones, yn 2002, it twadde diel fan 'e Star Wars-prequeltrilogy, waard troch Star Wars-betinker George Lucas en de oare liedingjaanden by syn filmstudio Lucasfilm besletten ta it meitsjen fan in tekenfilmsearje. Dat waard Star Wars: Clone Wars, dat fan 2003 oant 2005 trije seizoenen rûn. It doel dêrfan wie útsoarte om mear action figures te ferkeapjen fan 'e personaazjes út 'e prequeltrilogy. Yn april 2005, koart foar de premiêre fan Star Wars: Episode III – Revenge of the Sith, makke Lucas bekend dat der wurke waard oan in reboot fan Star Wars: Clone Wars, mei langere ôfleverings en in modernere animaasjestyl. Tsjin july fan dat jier wie de preproduksje fan 'e searje begûn.
Produksje
Star Wars: The Clone Wars waard betocht en ûntwikkele troch George Lucas, dy't as útfierend produsint ek it tafersjoch oer de hiele produksje fan 'e oarspronklike seis seizoenen hie. Yn seizoen 1 oant en mei 3 dielde er dy ferantwurdlikens mei Catherine Winder. Lucas wurke by de ûntwikkeling fan 'e searje nau gear mei Dave Filoni, dy't de funksje fan tafersjochhâldend regisseur hie. De senario's foar de ûnderskate ôfleverings waarden skreaun troch senaristen Steven Melching, Christian Taylor, Drew Z. Greenberg, Henry Gilroy, Cameron Litvack, Matt Michnovetz, Paul Dini, Katie Lucas (de dochter fan) en Dave Filoni. As produsint wie Cary Silver by de oarspronklike seis seizoenen belutsen foar de tillefyzjestudio's Lucasfilm, Lucasfilm Animation en Polygon Pictures. De titelmuzyk en de soundtrack waarden komponearre troch Kevin Kiner. De produksje fan Star Wars: The Clone Wars waard foar it meastepart dien yn 'e studio fan Lucasfilm Animation yn Singapoer.
Trije fan 'e ierst makke ôfleverings fûn George Lucas sa goed, dat er opdracht joech om se oaninoar de plakken en der in yn 'e bioskoop útbrochte lange tekenfilm fan te meitsjen, dy't ek Star Wars: The Clone Wars hiet. Dy gie op 10 augustus 2008 yn Grauman's Egyptian Theatre yn Hollywood yn premiêre, en iepene dêrnei op 15 augustus yn 'e Amerikaanske bioskopen. De film fungearre as pilotôflevering foar de searje. Los fan 'e film waarden der yn totaal 133 ôfleverings fan Star Wars: The Clone Wars makke, elts mei in spyldoer fan 19 oant 26 minuten, ferdield oer 7 ûnderskate tillefyzjeseizoenen. Op 5 desimber 2011 waard in trilogy fan ôfleverings út seizoen 3 as film fan spylfilmlingte útbrocht foar download fia iTunes. Dêrby gie it om 'e troch Katie Lucas skreaune, byinoar hearrende ôfleverings Nightsisters, Monster en Witches of the Mist.
De distribúsje fan Star Wars: The Clone Wars waard foar seizoen 1 oant en mei 5 fersoarge troch Warner Bros. Television Distribution, yn seizoen 5 y.g.m. Trifecta Entertainment & Media. De earste fiif seizoenen waarden útstjoerd op 'e tillefyzjestjoerder Cartoon Network. Nei't Lucasfilm yn 2012 oernommen wie troch The Walt Disney Company, waard de searje yn maaie 2013, nei de ôfrin fan it fyfde seizoen, skrast. Dêr kaam men lykwols letter op werom, wêrnei't dochs noch in sechsde seizoen makke waard (al wie dat folle koarter as alle foargeande seizoenen), dat yn maart 2014 troch Disney-ABC Domesctic Television fia de streamingtsjinst Netflix útbrocht waard. Neitiid kamen der ferskate stripboeken en romans út op basis fan 'e ûnfoltôge ferhaallinen út 'e searje. Op 19 july 2018 kundige Lucasfilm op 'e San Diego Comic-Con fan dat jier oan dat der in lêste, 12 ôfleverings tellende seizoen fan Star Wars: The Clone Wars komme soe om 'e searje ôf te rûnjen. Dat seizoen 7 waard makke mei Dave Filoni as útfierend produsint en Caroline Kermel as produsint. It waard fan febrewaris oant maaie 2020 útbrocht fia Disney+, de eigen streamingtsjinst fan Disney.
Utgongspunt
Star Wars: The Clone Wars spilet yn 'e perioade fan trije jier tusken de foarfallen yn 'e live-actionfilms Attack of the Clones en Revenge of the Sith, wêryn't it Stjerrestelsel "lang ferlyn en fier, fier fuort" ferskuord wurdt troch de Kloane-oarloggen. Yn dat konflikt fjochtet de Galaktyske Republyk mei in legermacht fan kloansoldaten, it saneamde Grutte Leger fan 'e Republyk, tsjin 'e oarlochsandroïdelegers fan 'e separatistyske Konfederaasje fan Unôfhinklike Stelsels. It Grutte Leger fan 'e Republyk wurdt dêrby oanfierd troch de leden fan 'e Jedi Oarder, dy't boppenatuerlike fermogens besitte troch it manipulearjen fan de Krêft. De Konfederaasje fan Unôfhinklike Stelsels is gearstald troch greve Dooku, in Sith-ridder, dy't deselde fermogens hat. Wat net ien, útsein Dooku, foar it ferstân hat, is dat it hiele konflikt bewurkmastere is troch de boasaardige Sith-master Darth Sidious, it alter ego fan Palpatine, de o sa freonlik lykjende kânselier fan 'e Galaktyske Republyk. Syn doel is om troch it feroarsaakjen fan in oanboazjende krisis foar himsels de mooglikheid te skeppen om alle macht yn 'e Republyk nei him ta te lûken.
Tsjin dy eftergrûn wurde yn Star Wars: The Clone Wars de aventoeren folge fan 'e jonge Jedi-ridder Anakin Skywalker, syn master Obi-Wan Kenobi, en syn learlinge Ahsoka Tano. De searje waard oarspronklik betocht as in blomlêzing, mei ôfleverings dy't fierhinne op harsels stiene, mar lettere seizoenen omfiemen hieltyd mear ferhaallinen dy't ferskate ôfleverings besloegen. Behalven Anakin en Obi-Wan kamen yn 'e searje ek ferskate oare personaazjes werom dy't al bekend wiene út 'e live-actionfilms fan 'e Skywalker Saga, lykas Padmé Amidala, Palpatine, greve Dooku, Yoda, Mace Windu, Boba Fett, Darth Maul, C-3PO, R2-D2 en Wilhuff Tarkin. It wichtichste nij yntrodusearre personaazje wie Ahsoka Tano, mar ek ferskate kloansoldaten krigen yn 'e searje eigen identiteiten oanmetten, wêrûnder kaptein Rex en luitenant-kolonel Cody. De antagonisten ferskilden per ôflevering, en wiene net altyd Dooku en syn trewanten en oarlochsandroïden, mar ek wol gangsters, preemjejagers, piraten en Krêftgefoeligen dy't net mei de separatisten ûnder ien tekken skûlen.
Seizoen 1
It earste seizoen fan Star Wars: The Clone Wars is wijd oan ferskate slaggen dy't tusken de Republyk en de separatisten útfochten wurde, en oan it krewearjen fan beide kanten om mear planeten en rassen fan bûtenierdske wêzens oer te heljen om aktyf oan harren kant mei te fjochtsjen. De wichtichste antagonisten binne greve Dooku, de lieder fan 'e Konfederaasje fan Unôfhinklike Stelsels, dy syn ynformele learling Asajj Ventress, en generaal Grievous, de cyborg dy't opperbefelhawwer fan 'e androïdelegers fan 'e Konfederaasje is. Inkele ôfleverings wike ôf, yn 'e sin dat se net oer it konflikt tusken de Republyk en de separatisten geane, mar oer oare aspekten fan 'e Kloane-oarloggen.
Seizoen 2
Seizoen 2 omfiemet behalven op harsels steande ôfleverings foar it earst ek in pear ferhaallinen dy't twa of mear ôfleverings beslane. It seizoen leit him sterk ta op it útbouwen fan ferskate personaazjes dy't preemjejager binne. Yn ien fan 'e ferhaallinen hiert de Sith-master Darth Sidious de preemjejager Cad Bane yn om 'e holocron te stellen út 'e Jedi-timpel op Coruscant. (Dat is soarte fan database wêryn't de Jedi, ynsafier bekend, de identiteit fan alle Krêftgefoelige bern yn it Stjerrestelsel fêstlein hawwe.) In oare ferhaalline folget de jonge Boba Fett by it begjin fan syn eigen wurkpaad as preemjejager, wêrby't er Aurra Sing as mentor oannimt. Dêrby komt ek syn syktocht nei wraak op 'e Jedi-master Mace Windu oan bod, dy't ommers yn Attack of the Clones syn heit Jango Fett deade hie. Oare wichtige ferhaallinen geane oer de oanfal fan 'e Republyk op 'e oarlochsandroïdefabriken fan 'e separatisten op 'e planeet Geonosis en oer de planeet Mandalore, dy't in neutrale posysje ynnommen hat yn it konflikt. De hearskeresse fan dy wrâld, hartoginne Satine Kryze, mei wa't Obi-Wan Kenobi in yngewikkelde romantyske relaasje ûnderhâldt, wurdt it doelwyt fan sawol de separatisten as fan in Mandaloriaanske terroristyske groep dy't de Deadewacht hjit.
Seizoen 3
Yn seizoen 3 wurdt yn guon ferhaallinen de karakterûntwikkeling fan ferskate wichtige personaazjes beljochte. Sa wurdt Anakin Skywalker mei Obi-Wan en Ahsoka Tano nei in oerâld parallel universum fan de Krêft laat, dêr't er mear leart oer it aard fan de Krêft en oer syn eigen rol as de útkarde. Ahsoka negearret de befellen fan har master Anakin om har dochs by him te jaan op in misje om 'e troch de separatisten kriichsfinzen nommen Jedi-master Even Piell te befrijen, en moat letter lieding jaan oan har eigen team fan Jedi-padawans as se opjage wurde troch Trandoshanen. Underwilens wurdt Asajj Ventress ferret troch har master, greve Dooku, wêrnei't se weromkeart nei har thúswrâld Dathomir om stipe te sykjen by de saneamde Nachtsusters, dat ûntrainde froulike Krêftbeoefensters binne. Mei harren help smeit se in slûchslim plan om wraak op Dooku te nimmen troch him deadzje te litten troch syn nije learling, Savage Opress, mar úteinlik keart dy him tsjin sawol Ventress as Dooku en siket er syn eigen paad. Seizoen 3 is ek diplomatiker fan aard, mei minder aksje, om't in protte ôfleverings út 'e earste helte fan it seizoen har talizze op it yn byld bringen fan 'e rol dy't de Galaktyske Senaat, de folksfertsjintwurdiging fan 'e Republyk, yn 'e Kloane-oarloggen spilet, en teffens op 'e gefolgen fan it konflikt foar ûnderskate planeten en rassen en it krewearjen fan 'e Republyk om dyselden te helpen.
Seizoen 4
Yn seizoen 4 beljochtet ien ferhaalline de ferrjochtings fan it 501e Legioen fan it Grutte Leger fan 'e Republyk, dat ornaris oanfierd wurdt troch Anakin en Obi-Wan. De kloansoldaten fan dy militêre ienheid moatte foar it earst selsstannich operearje, sûnder Jedi's om harren befellen te jaan, as bliken docht dat harren nije befelhawwer, de Jedi-master Pong Krell, in ferrieder is dy't harren safier besiket te krijen dat se inoar fermoardzje. De kloansoldaten moatte dan mei him ôf sjen te weven en op eigen manneboet út 'e swierrichheden komme. Yn in oare ferhaalline set Obi-Wan syn eigen ferstjerren yn sêne, sadat er undercover gean kin as preemjejager om in komplot te dwerseidzjen dat rjochte is op 'e ûntfiering fan kânselier Palpatine. Nei't de androïdelegers fan generaal Grievous de Nachtsusters fan Dathomir ferneatige hawwe, jout Ventress har ambysje op om in Sith te wurden en begjint se in nije karriêre as preemjejager. En Savage Opress fynt syn deawaande broer Darth Maul werom, dy't út is op wraak op Obi-Wan om't dy him jierren lyn op Naboo ferslein en foar dea efterlitten hat.
Seizoen 5
Yn seizoen 5 komme fiif haadferhaallinen oan bod. Yn 'e earste helpe Anakin, Obi-Wan en Ahsoka in groep rebellen op 'e planeet Onderon, dy't oanfierd wurde troch Steela Gerrera en har broer Saw Gerrera, om harren wrâld fan 'e oerhearsking troch de Konfederaasje fan Unôfhinklike Stelsels te befrijen. De twadde ferhaalline folget in groep jonge Jedi-learlingen, dy't harrensels bewize moatte troch Ahsoka te rêden fan in kloft piraten. De trêde ferhaalline draait om in team fan robots dat, op in misje om in kodearre boadskip fan 'e fijân te ûnderskeppen, in kloansoldaat mei ûnthâldsferlies tsjinkomt en him helpe moat om syn ûnthâld werom te winnen sadat se mei-inoar ûntkomme kinne fan 'e planeet dêr't se strâne rekke binne.
De fjirde ferhaalline giet oer de weromkear fan Darth Maul, dy't de lapen gearsmyt mie de Mandaloriaanske Deadewacht en ferskate misdiesyndikaten om 'e macht op 'e planeet Mandalore oer te nimmen en himsels te wreekjen op Obi-Wan. Yn 'e lêste ferhaalline wurdt Ahsoka deryn luze om op te draaien foar in bomoanslach op 'e Jedi-timpel op Coruscant. Se rekket de stipe fan 'e Jedi Oarder kwyt en moat har ûnskuld bewize wylst se efterfolge wurdt troch de autoriteiten fan 'e Republyk. Hoewol't se úteinlik rehabilitearre wurdt as Anakin de wiere dieder opspoart, is se troch de hiele ûnderfining sa desyllúzjonearre rekke dat se neitiid de Jedi Oarder de rêch takeard, ta ûntsteltenis fan Anakin en de Hege Jedi Ried.
Seizoen 6
Seizoen 6 bestiet út fjouwer ferhaallinen. De kloansoldaat Fives ûndersiket de te betide aktivearring fan Oarder 66 yn it ferstân fan in oare kloansoldaat, en ûntdekt de wierheid oer de chip dy't by alle kloanen yn 'e harsens pleatst is (ntl. om troch Palpatine by syn plande steatsgreep aktivearre te wurden sadat de kloanen harren Jedi-ofsieren út 'e wei romje sille). Fives wurdt lykwols it swijen oplein troch Palpatine foar't er syn befinings trochjaan kin. Yn 'e twadde ferhaalline besiket Padmé Amidala har âlde flam Rush Clovis te helpen om 'e korrupsje yn 'e Yntergalaktyske Bankêre Groep oan it ljocht te bringen. Dat liedt ta spannings yn har geheime houlik mei Anakin as dy foar it ferstân kriget wat se by de ein hat en him dermei begjint te bemuoien. Yn 'e trêde ferhaalline rêde de Gungaan Jar Jar Binks en Jedi-master Mace Windu de keninginne fan Bardotta, nei't hja finzen nommen is troch in kultus dy't oanfierd wurdt troch mem Talzin, de eardere liedster fan 'e Nachtsusters fan Dathomir. En yn 'e lêste ferhaalline giet Jedi-master Yoda op in kweeste om mear oer it aard fan de Krêft oan 'e weet te kommen nei't er opsocht is troch de geast fan 'e eardere Jedi-master Qui-Gon Jinn.
Seizoen 7
It slotseizoen fan Star Wars: The Clone Wars bestiet út trije ferhaallinen. De earste giet oer kaptein Rex, in kloanofsier fan it 501e Legioen, dy't mei Anakin en in team fan kloansoldaten mei genetyske mutaasjes de deawaande soldaat Echo rêdt en mei dy syn help de separatisten op 'e planeet Anaxes ferslacht. De twade ferhaalline giet oer Ahsoka, dy't befreone rekket mei de susters Trace en Rafa Martez en harren helpt by in skeel mei it Pyke-misdiesyndikaat, wylst se har Krêftgefoeligens ferburgen besiket te hâlden om't de beide susters in grouwéligen hekel oan Jedi hawwe.
De trêde en lêste ferhaalline, dy't lyktidich spilet mei de foarfallen yn 'e live-actionfilm Star Wars: Episode III – Revenge of the Sith, lit it Belis fan Mandalore sjen (in wapene treffen dêr't earder al sydlings nei ferwiisd wie yn oare Star Wars-media). Ahsoka jout har mei tsjinnichheid wer by de troepen fan 'e Republyk en de Jedi Oarder om mei kaptein Rex en de Mandaloriaanske kriichster Bo-Katan Kryze in oanfal te lieden op 'e troepen fan Darth Maul, yn 'e hoop om dyselde finzen te nimmen. Wat Ahsoka net wit, is dat Maul de Fal fan 'e Galaktyske Republyk en de Grutte Suvering fan 'e Jedi al foarsjoen hat, krektlyk as de bedoeling fan syn âlde master Darth Sidious (oftewol kânselier Palpatine) om Anakin te ferlieden ta de tsjustere kant fan 'e Krêft. Hy wol besykje om dat allegear foar te kommen troch Anakin út 'e wei te romjen.
Nei't Ahsoka-en-dy Maul finzen nommen hawwe, biedt er oan om mei har gear te wurkjen by it dwerseidzjen fan 'e plannen fan Sidious/Palpatine, mar Ahsoka mient mar dat er har besiket te mislieden en stegeret syn oanbod ôf. As Sidious Oarder 66 útfurdiget, wurdt Ahsoka oanfallen troch har eigen kloansoldaten. It is har twer om harren te deadzjen, dat se besiket út alle macht sels it faaie libben derôf te rêden sûnder de kloanen bliuwend letsel ta te bringen. It slagget har om Rex syn frije wil werom te jaan, en se lit Maul frij om foar in ôfliedingsmaneuver te soargjen. Hy lit lykwols it romteskip, dêr't se op reizgje, delstoarte. Ahsoka, Rex en Maul witte allegearre ûnskansearre te ûntkommen. De alderlêste sêne fan 'e searje lit Anakin sjen, dy't no Darth Vader wurden is, as er yn 'e wrakstikken fan it delstoarte romteskip de ljochtsabel fan Ahsoka weromfynt en dêrmei sûnder in wurd te uterjen ôfset, blykber mienend dat syn eardere pupil omkommen is.
Untfangst en resultaat
Hoewol't Star Wars: The Clone Wars yn 't earstoan mingde resinsjes krige fan 'e tillefyzjekritisy, wist de searje al rillegau in protte lof te winnen en dat oant en mei it lêste seizoen fêst te hâlden. De rige waard benammen priizge foar de orizjinaliteit fan 'e senario's, de emosjonele djipgong, de útwreiding fan it Star Wars-hielal en de prestaasjes op it mêd fan stimaktearjen. Yn The Hollywood Reporter waard Star Wars: The Clone Wars omskreaun as "wierskynlik de meast foto-reälistyske tekenfilmsearje dy't ea makke is."
De searje wûn fiif Emmy Awards, de wichtichste Amerikaanske prizen foar tillefyzje. Dêrby gie it om 'e kategoryen bêste spesjale animaasjeprogramma (2012 en 2013); bêste stimakteur yn in animaasjeprogramma (David Tennant, 2012); bêste yndividuele prestaasje yn animaasje (Christopher Voy foar kleur, 2013); en bêste lûdsmixing en lûdsmontaazje yn in animaasjeprogramma (2020). Dêrnjonken wiene der ek noch 14 nominaasjes foar oare Emmys. Ek wûn Star Wars: The Clone Wars ien Annie Award, de wichtichste Amerikaanske priis op it mêd fan animaasje, yn 'e kategory bêste muzyk yn in animearre tillefyzjeprogramma (2020). De searje fandele troch de jierren hinne ek noch 17 nominaasjes foar oare Annie Awards gear. Fierders krige Star Wars: The Clone Wars twa nominaasjes foar Critics' Choice Television Awards en ien foar in Teen Choice Award,
Besibbe searjes
It meast mei Star Wars: The Clone Wars besibbe is de foargeande tekenfilmsearje fan Star Wars oer it tiidrek fan 'e Kloane-oarloggen, Star Wars: Clone Wars (2003-2005), wêrfan't Star Wars: The Clone Wars in reboot is. In ferfolchsearje, Star Wars: Rebels, oer it op 'e Kloane-oarloggen folgjende tiidrek fan 'e Galaktyske Boargeroarloch, waard fan 2014 oant en mei 2018 op 'e tillefyzje brocht. Star Wars: The Bad Batch, dat fan maaie 2021 ôf te sjen wie, is in spin-off fan Star Wars: The Clone Wars oer in stikmannich kloansoldaten en harren aventoeren yn it Stjerrestelsel fan koart nei de steatsgreep troch kânselier Palpatine.
Albert Assies
Albert Assies (De Haule, 6 maart 1917 – Loppersum, 26 septimber 1981) wie in Nederlânsk politikus fan de ARP.
Hy waard berne as boeresoan en sette mei syn amtlike karriêre út ein as folontêr by de gemeentesekretary fan Eaststellingwerf. Yn de Twadde Wrâldkriich wurke er by de gemeente Norg en dêrneist wie er lykas syn heit belutsen by it ferset. Yn 1944 waard syn heit oppakt en begjin 1945 stoar dy yn Dútsk finzenskip. Albert Assies wurke letter by de gemeente Aalten dêr't er it ta kommys A en ôfdielingssjef brocht ear't er yn maaie 1960 beneamd waard ta boargemaster fan Loppersum.
Framstrjitte
De Framstrjitte is in seestrjitte fan de Arktyske Oseaan nei de Grienlânsee en Noarske See, tusken Grienlân en Spitsbergen. It wetter is ferneamd nei it Noarske skip Fram fan Fridtjof Nansen.
Follybalkombinaasje De Jouwer
Follybalkombinaasje De Jouwer (Volleybalcombinatie Joure) is in feriening foar follybal op De Jouwer. De follybalferiening is yn 1993 ûntstien nei in ôfsplitsing fan omniferiening VKH, ûnder de namme VKH'93. Letter is de namme feroare yn FK De Jouwer. Yn 2004 is de feriening VVO ('Volleybalvereniging de Opslach') yn FK De Jouwer opgien. FK De Jouwer is oansluten by it Nederlânsk Follybal Bûn (NEVOBO).
FK De Jouwer hie yn 2019 ± 250 leden ferdield oer 8 damesteams, 4 heareteams en jeugdteams. De trenings binne yn sporthal SportFun oan de Sewei (SwimFun), sportseal de Wâldfinnen oan de Pasteurwei (Skoallemienskip) en yn de sportseal yn Langwar.
De feriening biedt sawol follybal op prestaasje- as op rekreaasjenivo. It earste manljusteam spilet yn de regiodifyzje, it earste frouljusteam yn de promoasjeklasse. FK De Jouwer is de earste follybalferiening fan Nederlân dat it predikaat 'Sûne Sportferiening' fan it NOC*NSF fiere mei.
Foarne oan See
Foarne oan See (Nederlânsk: Voorne aan Zee) is in gemeente yn de provinsje Súd-Hollân. De gemeente leit yn it súdwesten fan de provinsje. De gemeente bestiet sûnt 1 jannewaris 2023 en is ûntstien troch it gearfoegjen fan trije gemeenten. It gie om de gemeenten Brielle, Hellefuotslûs en Westfoarne.
Foarne oan See hat 73.238 ynwenners en in oerflak fan 189,82 km².
Kearnen
De gemeente bestiet út 16 kearnen:
Keppelings om utens
left|thumb|Gemeente Foarne oan See
Himpens
Himpens is in doarp dat yn de gemeente Ljouwert leit. Himpens leit noardlik fan Wergea, eastlik fan Goutum, westlik fan Ljouwert en besuden Tearns en Ljouwert. Yn 2022 hie Himpens 272 ynwenners. De doarpskearn fan Himpens leit oan de Skoalledyk.
It buorskip Suderbuorren heart ek by Himpens.
Mei Tearns foarmet Himpens it twillingdoarp Himpens-Tearns.
Skiednis
thumb|250px|left|De Terp Glins Fynsten út de terp Glins wize út dat it gebiet al om 400 f.Kr. bewenne waard. Dy terp makke ûnderdiel út fan in rige terpen op de grins tusken de klaai yn it westen en de sompen yn it easten. De bewenners ferlieten om 300 n.Kr. hinne dy terpen nei't it wetter it libben jimmeroan dreger makke en it duorre oant healwei de 8e iuw dat der wer fêste bewenning yn it gebiet ûntstie. Yn dy tiid ûntstiene ek de nammen Tearns en Himpens. De plaknamme Himpens ferwiist nei de persoansnamme Hempe. Sûnt de 10e iuw waard útein set mei it oanmeitsjen fan it fean eastlik fan de Glins. De twa linebeammen op de terp datearje noch út de tiid dat der in kop-hals-romppleats stie. Yn 1926 waard dy pleats ôfbrutsen en ferfongen troch in nije stjelp oan de Nauwe Greons, dy't yn 2006 ôfbrutsen waard.
De namme fan de brêge oer de Nauwe Greons dy't Tearns mei Himpens ferbûn wie oxena brids’, Aldfrysk foar 'oksebrêge'. Der is al yn 'e midsiuwen sprake fan in ‘oxena brids’ yn 'e himrik fan Himpens. Eartiids waarden de kij dêr oer de Nauwe Greons setten. In yn it Aldfrysk opstelde oarkonde van 21 july 1463 neamt dy brêge, dy't grif al wat eastliker lei as de hjoeddeiske brêge.
Tearns en Himpens wiene eartiids twa tige lytse selsstannige parochydoarpen, dy't nei de reformaasje yn 1603 gearfoege waarden. It doarp wie fan oarsprong in dykdoarp.
Yn 1806 waard de midsiuwske tsjerke ferfongen, mar dy nije tsjerke baarnde yn 1945 folslein ôf. De tsjerke waard yn 1948 fannijs boud, de hjoeddeiske Martinustsjerke.
Troch de oanlis fan de wyk Suderbuorren sûnt 1999 ferlear Himpens in grut part fan de himrik en binne beide doarpen no foar it measte omsletten troch de stêd Ljouwert. Dochs is der by de ynrjochting fan de nije wyk rekken holden mei it doarpske karakter fan it twillingdoarp troch om de âlde kearnen romte te hâlden tusken de nijbou fan Suderbuorren. Yn opdracht fan doarpsbelang Himpens-Tearns waard yn 2001 in plan ûntwikkele foar it lêste agraryske gebiet noardlik fan Himpens. Dat resultearre yn in keunstwurk (Landart project), dat neffens de ûntwerpers tinken docht oan it lânskip dêr út de earste helte fan de 20e iuw. Oan de westlike kant fan Himpens ûntstie troch it ôfgraven fan bougrûn foar Suderbuorren de Tearnzer Wielen.
Sûnt 1943 leit Himpens yn de gemeente Ljouwert, dêrfoar lei it doarp yn de gritenij Ljouwerteradiel (sudertrimdiel).
Mienskip
thumb|260px|Brêge nei Himpens Yn Himpens stiet it doarpshûs fan it twillingdoarp Himpens-Tearns, dêr't ek in tonielferiening yn sit. Meiïnoar hawwe de twa doarpen ek de moanlikse doarpskrante 'Brêgenijs'.
Yn de buorskip Suderbuorren is it Amfiteater fêstige oan de Nauwe Greons, dêr't in soad kulturele eveneminten yn de maitiid en simmer holden wurde.
Tsjerke
thumb|260px|De Hoek
Skoalle
Himpens hie eartiids in iepenbiere basisskoalle, de J.H. van IJsselskoalle. De Skoalledyk tinkt der noch oan werom. Tsjintwurdich hat it twillingsdoarp gjin eigen skoalle mear, mar der binne twa basisskoallen, in kristlike en in iepenbiere yn de súdlike râne fan de Ljouwerter wyk Suderbuorren. thumb|260px|Nauwe Greons
Strjitten
De Hoek, De Leijte, Glinswei, It Leechje, It Streekje, J H V IJsselstrjitte, Johannesleane, Reintje Visser-Beardastr, Skoalledyk, Suderbuorren.
Douwe Komter
Douwe Komter (Ljouwert, 13 april 1871 - Laren (Noard-Hollân), 13 septimber 1957) wie in keunstskilder en keunsthanneler.
Hy skildere meast stillibbens.
Fan 1902 oant 1926 hie Komter in keunsthannel oan it Rokin yn Amsterdam. Komter wie troud mei pianiste/komponiste Aafke Komter-Kuipers.
9 april
Berne
thumb|120px|right|[[Albertine Agnes fan Nassau.]] 120px|thumb|right|[[Marijke Meu.]]
Laurel en Hardy
thumb|250px|Laurel en Hardy yn "The Flying Deuces" (1939). thumb|250px|Laurel en Hardy yn de film "Utopia" (1951) right|250px|thumb|Laurel & Hardy yn The Lucky Dog, harren earste film tegearre. thumb|right|250px|Grêf fan Stan Laurel Laurel en Hardy of Stan en Ollie sa't se ek wol neamd waarden, wiene in Amerikaansk koartswilich duo út de earste helte fan de 20e iuw. Yn Nederlân hienen se de bynamme de Dikke en de Dunne (Frysk: de Grouwe en de Tinne).
Laurel en Hardy foarmen ien fan de populêrste komyske duo's út de filmskiednis. Beiden hiene al in solokariêre efter de rêch foar't yn 1927 harren gearwurking begûn. Yn 1926 hiene hja alris tafallich yn deselde film spile.
Earst as duo waarden hja echt ferneamd: de dikke, bazige, eigenwizeling Oliver Hardy en de meagere, skruten en naïve Stan Laurel. Beiden hiene twa lofterhannen. Sels de meast ienfâldige situaasje rûn by harren út de hân.
Yn it wiere libben wie Laurel de man mei de measte ynfloed en kreativiteit. Hja wiene masters yn it slapstick-sjenre. Tegearre makken sy tusken 1927 - 1951 106 koarte en lange films. Yn 't earstoan wiene dat stomme films (mei begelieding fan pianomuzyk), letter giene hja oer op de sprutsen film, al hiene hja dêr gjin nocht oan. Dochs like dy oergong harren gjin muoite te kostjen en sy waarden der allinnich mar populêrder fan. Hast al harren films slaggen. Yn de jierren 30 wienen hja op it hichtepunt fan ferneamdens. De koarte film The Music Box waard yn 1932 bekroane mei in Oscar foar de bêste komeedzje.
In bekende sinsnee út de films, fan Hardy tsjin Laurel, is: "Well, here's another nice mess you've gotten me into."
Lângoed It Oranjewâld
Lângoed It Oranjewâld is in lângoed yn Parkgebiet It Oranjewâld yn de gemeente It Hearrenfean.
Laurel en Hardy
Ek typysk foar harren films is Oliver Hardy's camera-look: de sjogger út en troch begryplik oansjen.
Lângoed It Oranjewâld
Skiednis
Albertine Agnes fan Nassau, widdo fan de Fryske steedhâlder Willem Freark fan Nassau, erfde yn de 17e iuw it Skoatterwâld by It Hearrenfean in lângoed dat bestie út ferskate lannen, boskpersielen en gebouwen. Hja boude dêr in lustslot en liet der moaie tunen oanlizze. It hjoeddeiske hûs op Lângoed It Oranjewâld waard boud yn 1829. Sûnt 1910 wurdt it lângoed bewenne troch Charles L.A.J. greve fan Limburg Stirum, dy't troud is mei Maria de Block fan Scheltinga. Hy is militêr, mar ferlit de tsjinst om him te wijen oan it behear fan It Oranjewâld. Syn sûnens is min, en hy ferstjert yn 1931 op de leeftyd fan 54 jier. Nei har ferstjerren yn 1962 komt it lângoed troch fererving yn besit by Jhr. Martinus de Blocq van Scheltinga. Maarten Scheltinga wie sûnt 1926 troud mei Cecilia Johanna grevinne fan Limburg Stirum. Om 1953 hinne ferwoast it brân yn it koetshús in grut diel fan syn kolleksje belsliden. It blussen foel goed ôf, wat in bluswetter moast út de beferzen grêft komme. Dat selde jier ferstjert syn frou. Hy ferkeapet Lângoed It Oranjewâld en giet mei syn twadde frou, Nicoline Anna (Nina) Philipse (1907) op in lytser bûten wenjen, Prinsenhof, ek yn it doarp It Oranjewâld. Letter ferhúzje se nei Grandvaux by Lausanne, wêr't hy yn 1961 ferstjert.
Laurel en Hardy
Filmografy
Sûnder de koarte films.
Lângoed It Oranjewâld
Museumpark
Yn 2004 hat it lângoed him oan de noardside útwreide. Yn it nije stik waard Museum Belvédère boud, ûntwurpen troch arsjitekt Eerde Schippers. It gebou is yn swarte basaltplaten ôfwurke. It is it earste museum foar moderne en hjoeddeiske keunst yn Fryslân. It âlde NW túndiel waard troch Steatsboskbehear rekonstruearre nei ûntwerp fan lânskipsarsjitekt Michael R. van Gessel en mei it nije parkdiel en it museum hjit dit no it Museumpark Lângoed It Oranjewâld. Op 24 novimber 2004 waard it Museum en it Museumpark iepene troch keninginne Beatrix.
Muzykfestival
Yn de simmer fan 2007 waard foar it earst in 3-deisk keamermuzykfestival organisearre. Der binne dan konserten yn it museum en op it lângoed. By moai waard wurde ek iepenloftkoserten hâlden, neist it wetter dat it museum en it lânhûs ferbynt. Op it programma stiet ek in masterclass. Sjoch Programma 2007